stanford-oval/wikipedia huggingface dataset:
Katrina Lehis

| Mitalit | Mitalit | Mitalit |  |
| --- | --- | --- | --- |
|  Lehis vuonna 2015. |  Lehis vuonna 2015. |  Lehis vuonna 2015. |  |
Maa:   Viro
Naisten miekkailu
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | kalpa, joukkuek. |  |
|  Pronssia | Tokio 2020 | kalpa |  |
| EM-kilpailut  | EM-kilpailut  | EM-kilpailut  |  |
|  Kultaa | Novi Sad 2018 | kalpa |  |
|  Hopeaa | Montreux 2015 | kalpa, joukkuek. |  |
Katrina Lehis (s. 19. joulukuuta 1994 Haapsalu) on virolainen miekkailija, olympiavoittaja ja Euroopan mestari. Hänen aseensa on kalpa.
Tokion olympialaisissa 2020 Lehis oli mukana Viron joukkueessa, joka voitti kultaa kalvan joukkuekilpailussa. Kalvan yksilökilpailussa hän voitti olympiapronssia . Lisäksi hän on voittanut Euroopan mestaruuden Novi Sadissa vuonna 2018. Joukkuekilpailussa hän on saavuttanut EM-hopeaa Montreaux’ssa vuonna 2015 ja Euroopan kisoissa 2015.
Aiheesta muualla

Kuvia tai muita tiedostoja aiheesta Katrina Lehis Wikimedia Commonsissa
Katrina Lehis Kansainvälinen olympiakomitea. (englanniksi)
Kapinmesikot (suku)

| Kapinmesikot |
| --- | --- |
 Kapinmesikko (Promerops cafer)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kapinmesikot Promeropidae
Suku::  Kapinmesikot Promerops  Brisson, 1760
Katso myös
   Kapinmesikot (suku) Wikispeciesissä   Kapinmesikot (suku) Commonsissa 
Infobox OKNimi-testi OK: 
Kapinmesikot (Promerops) on suku pienenkokoisissa varpuslinnuissa. Niitä löytyy luonnonvaraisina ainoastaan eteläisestä Afrikasta. Kapinmesikoiden pääravintoa on mesi, mutta ne syövät myös hyönteisiä. Kapinmesikoilla on ruskeahko höyhenpeite, pitkä alaspäin kaartuva nokka ja pitkät pyrstösulat. Lintuja näkee yleensä imemässä mettä proteoista, ja niiden pesä on oksanhaarassa. Pesässä on yleensä kaksi munaa.
Sukuun kuuluu kaksi lajia.
Lajit

Kapinmesikko Promerops cafer
Natalinmesikko Promerops gurneyi
Kestilä (taajama)

Kestilän kirkko.
Kestilän peruskoulu.
Kestilä eli Kestilän kirkonkylä on Siikalatvan kunnassa sijaitseva taajama, ja entisen Kestilän kunnan kirkonkylä. Taajama sijaitsee noin 35 kilometriä kuntakeskuksesta Pulkkilasta itään. Taajama oli Kestilän kunnan kuntakeskus, kunnes vuoden 2009 alussa Kestilän, Piippolan, Pulkkilan ja Rantsilan kunnat yhdistyivät Siikalatvan kunnaksi, jonka kuntakeskukseksi tuli Pulkkilan kirkonkylä. Vuoden 2020 lopussa taajamassa oli 472 asukasta.
Taajamassa sijaitsee vuosina 1854–1855 valmistunut puinen ristikirkko.
Taajamassa risteävät Suomen pisin seututie 800 ja seututie 822.
Kansan vapauden puolue Parnas

Kansan vapauden puolue "Parnas" (ven. Партия народной свободы "Парнас", Partija narodnoi svobody "Parnas") oli venäläinen liberaalidemokraattinen puolue. Puolueen edeltäjä tasavaltalaispuolue (RPR) perustettiin 17. marraskuuta 1990 yhtenä ensimmäisistä Neuvostoliiton loppuajan oppositiopuolueista.
Venäjän korkein oikeus määräsi puolueen lakkautettavaksi jo vuonna 2007. Euroopan ihmisoikeustuomioistuin totesi määräyksen laittomaksi, joten se saattoi rekisteröityä uudelleen toukokuussa 2012.
PARNAS taas perustettiin 2010. RPR ja PARNAS yhdistyivät kesäkuussa 2012. Pelkkä nimi PARNAS omaksuttiin heinäkuussa 2015.
Venäjän korkein oikeus lakkautti puolueen lopulta 25. toukokuuta 2023.
Puolue korosti olevansa "eurooppalainen valinta" ja piti Venäjää osana eurooppalaista sivilisaatiota. Puolue oli suhtautui kriittisesti Venäjän hallintoon sekä korosti avoimuutta, ihmisoikeuksia ja markkinataloutta. Puolue oli liberaalipuolueiden ALDE:n jäsen.
Puolueen eräs edeltäjä, Venäjän federaation tasavaltalainen puolue (Республиканская партия России, RPR) rekisteröitiin 1991 NKP:sta irtautuneen Demokraattisen ohjelman liikkeen perustalta, joten se oli yksi kolmesta ensimmäisestä puolueesta Venäjällä. Puolue oli edustettuna neljässä duumassa. 2000-luvulla se liittyi Toinen Venäjä -liikkeeseen ja osallistui Erimielisten marsseille. Puolue menetti rekisteröintinsä vuonna 2007.[lähde? ]
Vuonna 2010 puolue liittyi "Kansan vapauden puolue – Venäjä ilman mielivaltaa ja korruptiota" -liikkeeseen (Parnas). Koalitioon kuuluivat silloin:[lähde? ]
Venäjän republikaaninen puolue, johtaja Vladimir Ryžkov
Venäjän kansandemokraattinen puolue, johtaja Mihail Kasjanov
Solidaarisuus-liike, johtaja Boris Nemtsov
Demokraattinen valinta -liike, johtaja Vladimir Milov
Vuonna 2012 Venäjän oikeusministeriö palautti puolueen puoluerekisteriin oikeudenkäynnin jälkeen, joka oli edennyt Euroopan ihmisoikeustuomioistuimeen saakka. Parnas-liikkeen aktivistit liittyivät tuolloin puolueeseen, ja 15. puoluekokous 16. kesäkuuta 2012 muutti puolueen nimen muotoon RPR-Parnas ja Kasjanov ja Nemtsov nousivat sen kanssapuheenjohtajiksi Ryžkovin rinnalle.[lähde? ]
Aiheesta muualla

https://parnasparty.ru (Arkistoitu – Internet Archive)
Kastien sota

Kastien sota on nimitys paikallisten maya-intiaanien ja Jukatanin niemimaan valkoisen kreoliväestön välillä käydylle konfliktille vuosien 1847 ja 1901 välillä. Paikalliset mayat olivat nousseet kapinaan esimerkiksi rotujännitteisiin ja maanomistukseen liittyneiden kiistojen takia. Sodan aikana muodostunut käytännössä itsenäisesti toiminut mayojen Chan Santa Cruzin uskonnollinen yhteisö kukistui lopulta vuonna 1901, jolloin sota julistettiin virallisesti päättyneeksi. Viimeinen yhteenotto käytiin kuitenkin vasta vuonna 1933.
Tausta

Kastien sodan syttymisen taustalla oli useita eri osatekijöitä, jotka liittyivät rotujännitteisiin, maanomistukseen, työväen kohteluun, sekä laajempaan poliittiseen epäjärjestykseen Meksikossa maan itsenäistyttyä vuonna 1821. Itsenäistymisen jälkeen vanhoja etnisiä hierarkioita alettiin kyseenalaistaa uusien liberaalien aatteiden myötä, kun taas toisaalta uudet lait mahdollistivat pääasiassa kreolitaustaisten maanomistajien takavarikoida vanhastaan mayojen yhteisöllisesti viljelemää maata. Pinnalla oli myös kiistat meksikolaisten sentralistien ja federalistien välillä. Poliittinen sekasorto syveni, kun Meksikon konservatiivit veivät läpi vuoden 1836 perustuslain, joka oli luonteeltaan yltiösentralistinen ja muutti osavaltiot suoraan keskushallinnon alaisiksi lääneiksi. Federalistit julistivat vastalauseena Yucatánin itsenäiseksi ja paikalliset poliittiset vaikuttajat pyrkivät vahvistamaan asemiaan lupaamalla parannuksia paikallisille mayoille.
Sota

Kastien sota syttyi vuonna 1847 Valladolidin selkkauksen jälkeen. Joukko mayoja oli ryhtynyt kapinaan ja paikalliset kreolit joutuivat hyökkäysten kohteeksi. Kapina kuitenkin kukistettiin ja sen johtohahmot teloitettiin. Samalla kapinan tukijoiksi epäiltyjen koteja ryösteltiin. Kapinaa seuranneet sortotoimet saivat monet mayat vakuuttumaan aseellisen kapinan välttämättömyydestä ja kapinan kukistamisesta seurasi suurempi aseellinen kapina. Liikkeen varhaisia johtohahmoja olivat Jacinto Pat ja Cecilio Chi. Kapinalliset valtasivat nopeasti monet alueen kaupungeista ja he uhkasivat myös alueen suurinta kaupunkia Méridaa. Sen valtaus ei kuitenkaan lopulta toteutunut, sillä mayojen pääosin talonpojista koostunut armeija hajosi sadonkorjuun ajaksi.
Meksiko oli samaan aikaan ajautunut sotaan Yhdysvaltojen kanssa. Yucatán oli ensin tarjonnut jopa liittymistä Yhdysvaltoihin, mutta kun tarjouksesta ei oltu kiinnostuttu Yucatán tyytyi julistautumaan neutraaliksi sodassa osapuolten välillä. Sodan loputtua Yucatánin poliittiset vaikuttajat solmivat riitansa keskushallinnon kanssa. Yucatán julistettiin jälleen osaksi Meksikoa elokuussa 1848 ja nyt kapinan kukistamiseen riitti jälleen keskushallinnon joukkoja. Mayakapinalliset ajettiin syrjäseuduille viidakkoon, mutta vastarinta ei loppunut kokonaan. Sota muuttui luonteeltaan sissisodaksi seuraavien vuosien ajaksi.
Tarinan mukaan vuonna 1850 Jukatanin niemimaan itäosassa José María Barrera -niminen kapinallisjohtaja seuraajineen löysi viidakon kätköistä puuhun kaiverretun ristin, joka puhui kapinallisille ohjeistaen näitä jatkamaan sotaansa. Ilmestyksen ympärille muodostui Chan Santa Cruzin uskonnollinen yhteisö, jonka seuraajat tunnettiin nimellä Cruzob. Chan Santa Cruz ja jotkin muut alueen yhteisöt toimivat vuosikymmenten ajan käytännössä keskushallinnosta itsenäisesti, minkä lisäksi naapurin Brittiläistä Hondurasia (nyk. Belize) hallinnut Yhdistynyt kuningaskunta tunnusti Chan Santa Cruzin suvereniteetin ja kävi kauppaa sen kanssa. Britit luopuivat kuitenkin suhteistaan mayojen kanssa Meksikon presidentti Porfirio Díazin kaudella vuonna 1893. Keskushallinnon joukot valtasivat lopulta Chan Santa Cruzin vuonna 1901 ja vuosikymmeniä jatkunut kastien sota julistettiin virallisesti loppuneeksi. Viimeinen varsinainen yhteenotto käytiin kuitenkin vuonna 1933.
Kastien sotaa kuvattuna maalauksessa vuoden 1850 paikkeilta.
Chan Santa Cruz kartalla.
Katpensaat

| Katpensaat |
| --- | --- |
 Katpensas (Catha edulis)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Celastrales
Heimo::  Kelasköynnöskasvit Celastraceae
Suku::  Katpensaat Catha  Forssk. ex Scop.
Katso myös
   Katpensaat Wikispeciesissä   Katpensaat Commonsissa 
Infobox OKNimi-testi OK: 
Katpensaat (Catha) on kasvisuku kelasköynnöskasvien (Celastraceae) heimossa. Se sisältää yhteensä kolme kasvilajia: katpensas eli khatpensas (Catha edulis), Catha abbottii ja Catha transvaalensis.
Aiheesta muualla

Kassu – Kasvien suomenkieliset nimet: Katpensaat (Catha)
United States Department of Agriculture (USDA): Catha (englanniksi)
Flora of China: Catha (englanniksi)
Katowicen rautatieasema

| Katowicen rautatieasema Katowice (stacja kolejowa) |
| --- | --- |
 Katowicen rautatieasemaa
Perustiedot
Sijainti:  50.2582°N, 19.0181°E
Osoite:  Pl. Wilhelma Szewczyka
Kunta:  Katowice
Valtio:  Puola
Liikenne
Liikennöitsijä(t):  Puolan valtionrautatiet (puol. Polskie Koleje Państwowe, PKP), yms.
 Katowicen rautatieaseman rakennusta sisältä.
Katowicen rautatieasema (puol. Katowice (stacja kolejowa)) on Puolan eteläosassa, Sleesiassa toimiva vilkas rautatieasema. Asema sijaitsee Katowicen kantakaupungissa. Vuonna 2023 aseman kautta kulki päivittäin keskimäärin 48 500 matkustajaa (eli 17,7 milj. matkustajaa vuodessa). Asema oli Puolan 4. vilkkain rautatieasema Wrocławin, Poznańin ja Krakovan päärautatieasemien jälkeen.
Rautatieasemaa täydennysrakennettiin ja sen naapuriin rakennettiin suuri liikekeskus SUD Architectes -arkkitehtitoimiston suunnitelmien mukaisesti vuosina 2010-2013. Nykyisin alakerrassa toimii Katowicen kaukoliikenteen linja-autoasema ja rautatieaseman kytkeytyy suuri Galeria Katowicka -kauppakeskus.
Aiheesta muualla

Kuvia tai muita tiedostoja aiheesta Katowicen rautatieasema Wikimedia Commonsissa
Katowicen juna-aikatauluja (englanniksi) (portalpasazera.pl)
Katowice Central Railway Station / Katowice Główny (englanniksi) (rail.cc)
Katowice - PKP timetable (polishtrains.eu)
Karl Toko Ekambi

Karl Toko Ekambi lokakuussa 2015.
Karl Brillant Toko Ekambi (s. 14. syyskuuta 1992 Pariisi, Ranska) on ranskalais-kamerunilainen jalkapalloilija, pelipaikaltaan hyökkääjä. Hän edustaa Ranskan Ligue 1:ssä pelaavaa Lyonia.
Toko Ekambi nousi Paris FC:n junioreista edustusjoukkueeseen kaudella 2011–2012. Hän pelasi Ligue 2:ssa Sochaux'n joukkueessa kausina 2014–2016 ja Ligue 1:ssä Angersin joukkueessa kausina 2016–2018. Jälkimmäisellä pääsarjakaudella hän teki 17 maalia ja oli joukkueensa paras sekä koko sarjan yhdeksänneksi paras maalintekijä. Kesällä 2018 hän siirtyi espanjalaisseura Villarrealiin. Hän pelasi 1,5 kauden aikana La Ligassa 52 ottelua ja teki niissä 16 maalia. Tammikuussa 2020 hän siirtyi lainasopimuksella Lyoniin.
Toko Ekambi on pelannut Kamerunin maajoukkueessa 30 ottelua ja tehnyt niissä kolme maalia. Hän edusti maataan Afrikan-mestaruuskilpailuissa 2017 ja 2019 sekä Maanosaliittojen cupissa 2017.
Kataatlampi

| Kataatlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°43′27″N, 26°18′15″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Ala-Suonteen alue (14.84)
Laskujoki:  Kataatjoki Suonteeseen 
Järvinumero:  14.841.1.008
Mittaustietoja
Pinnankorkeus:  94,7 m  
Pituus:  280 m  
Leveys:  120 m  
Rantaviiva:  0,662 km  
Pinta-ala:  2,228 ha  
Saaria:  ei saaria 
 fiKataatlampi 
Kataatlampi  on Keski-Suomessa Joutsassa  Tolvasniemen lähellä sijaitseva lampi.
Maantietoa

Lampi on 280 metriä pitkä, 120 metriä leveä, ja sen pinta-ala on 2,2 hehtaaria. Lammella ei ole kartan mukaan saaria.  Sen rantaviivan pituus on 650 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Ala-Suonteen alueella (14.84), jonka Ala-Suonteen lähialueeseen (14.841) se kuuluu. Lammen vedenpinnan korkeus on 94,7 metriä mpy.
Kermalan seisake

Kermalan seisake (lyh. Krl, ratakm 1+700) on Jokioisten Museorautatien seisake Humppilan kunnassa Kanta-Hämeessä. Liikennepaikka sijaitsee Selkätien tasoylikäytävän luona 6,3 kilometriä pohjoiseen Minkiön asemalta ja 1,5 kilometriä etelään Humppilan asemalta ratakilometrillä 1,7.
Muista museorautatien seisakkeista poiketen Kermalan seisake ei alun perin kuulunut Jokioisten rautatien liikennepaikkoihin. Kermalan seisakkeen lähellä sijaitsi 1930-luvulla Huhtaa-niminen seisake. Jokioisten Museorautatie otti seisakkeen käyttöön 5. kesäkuuta 1994, kun uudelleenrakennettu osuus Minkiöltä Humppilaan vihittiin käyttöön.
Liikennepaikalla ei ole asemarakennusta, ainoastaan seisakkeen nimikyltti sekä lyhyt laituri. Ratapihaa tai sivuraiteita ei ole. Museorautatien henkilöjunat pysähtyvät liikennepaikalla tarvittaessa.
Humppilan toripäivän aikana viikko ennen juhannusta Humppilan ja Kermalan välillä liikennöi torijuna, ja tällöin Kermala toimii junanlähetyspaikkana.  Vuoteen 2003 saakka juna liikennöi Humppilasta Palomäkeen.
Aiheesta muualla

vaunut.org: Kuva Kermalan seisakkeelta
Katkera kuu

| Katkera kuu> Bitter Moon |
| --- | --- |

Ohjaaja:  Roman Polański
Käsikirjoittaja:  Roman Polański Gérard Brach John Brownjohn
Perustuu:  Pascal Brucknerin romaaniin Lunes de Fiel
Tuottaja:  Roman Polański
Säveltäjä:  Vangelis
Kuvaaja:  Tonino Delli Colli
Leikkaaja:  Hervé De Luze
Pääosat:  Peter Coyote Hugh Grant Kristin Scott Thomas Emmanuelle Seigner
Valmistustiedot
Valmistusmaa:  Britannia, Ranska
Tuotantoyhtiö:  Canal+ Les Films Alain Sarde
Levittäjä:  Netflix
Ensi-ilta:  1992
Kesto:  138 minuuttia
Alkuperäiskieli:  englanti, ranska
Aiheesta muualla
IMDb 
Elonet
AllMovie
Infobox OKNimi-testi OK: 
Katkera kuu (Bitter Moon) on Roman Polańskin ohjaama elokuva vuodelta 1992.
Tarina kertoo suhdettaan pohtivasta brittipariskunnasta, joka tutustuu hehkeään ranskalaiseen naiseen ja tämän iäkkääseen amerikkalaiseen invalidiaviomieheen. Invalidin maine perustuu elostelevaan elämäntapaan eikä niinkään kirjallisiin ansioihin. Brittipariskunta päätyy kuuntelemaan pariskunnan ongelmia.
Arviot

Arto Pajukallio toteaa Tv-maailmassa, että Polański työskentelee jälleen "tappavan tehokkaasti". Janet Maslin kirjoittaa New York Timesissa, että elokuva on "hirveä". Seignerin näyttelijäntyön laadun hän tulkitsee selittyvän sillä, että tämä on naimisissa Polańskin kanssa.
Leena Virtanen (HS) toteaa, että elokuva ei ole Polańskin parhaita mutta kuitenkin tunnistettavissa helposti. Hänkin kritisoi Seigneriä: tällä ei "komiikan taju ole samalla tasolla kuin muilla".
Näyttelijät

| 0 | 1 | 2 |
| --- | --- | --- |
|  Peter Coyote  | … |  Oscar    |
|  Emmanuelle Seigner  | … |  Mimi    |
|  Hugh Grant  | … |  Nigel    |
|  Kristin Scott Thomas  | … |  Fiona    |
|  Victor Banerjee  | … |  Mr. Singh    |
|  Sophie Patel  | … |  Amrita Singh    |
|  Patrick Albenque  | … |  stuertti    |
|  Smilja Mihailovitch  | … |  bridgenpelaaja    |
|  Leo Eckmann  | … |  bridgenpelaaja    |
|  Luca Vellani   | … |  Dado    |
|  Richard Dieux  | … |  juhlija    |
|  Danny Wuyts  | … |  yhtyeen johtaja (nimellä Danny Garcy)    |
|  Daniel Dhubert  | … |  lipuntarkastaja   |
|  Nathalie Galán  | … |  tyttö kaupassa (nimellä Nathalie Galan)    |
|  Eric Gonzales  | … |  kokki   |
Aiheesta muualla

Roger Ebert, Bitter Moon (arvio)
Khasi

| Khasi> Tiedot |
| --- | --- |
Alue:   Intia
Virallinen kieli:  Meghalaya (Intia)
Puhujia:  843,000 (2001)
Kirjaimisto:  latinalainen
Kielitieteellinen luokitus
Kielikunta:  austroaasialaiset kielet
Kieliryhmä:  khasilaiset kielet
Kielikoodit
ISO 639-2:  kha
ISO 639-3:  kha
 Ohje 
Khasi on Koillis-Intiassa puhuttu austroaasialainen kieli, jota puhuu vuoden 2001 väestönlaskennan mukaan äidinkielenään 843,000 ihmistä. Se on virallinen kieli Meghalayan osavaltiossa. Khasi kuuluu austroaasialaisten kielten khasilaiseen haaraan ja sen lähimpiin sukukieliin kuuluvat pnar, lyngngam ja megam.
Khashoggi

Khashoggi on muun muassa seuraavien henkilöiden sukunimi:
Adnan Khashoggi (1935–2017) saudiarabialainen liikemies
Jamal Khashoggi (1958–2018), saudiarabialainen toimittaja
Muhammad Khashoggi (1889–1978), saudiarabialainen lääkäri.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Katrana

| Katrana |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Hopeakylkikalat Atheriniformes
Heimo::  Revontulikalat Bedotiidae
Suku::  Rheocles
Laji::  alaotrensis
Kaksiosainen nimi
 Rheocles alaotrensis  (Pellegrin, 1914) 
Katso myös
   Katrana Wikispeciesissä   Katrana Commonsissa 
Infobox OKNimi-testi OKIUCN-testi OK: 
Katrana (Rheocles alaotrensis) on revontulikaloihin kuuluva kalalaji. Lajia tavataan uhanalaisena Madagaskarilta.
Koko ja ulkonäkö

Katrana voi kasvaa suurimmillaan 10–14 cm pitkäksi. Laji on ruumiinrakenteeltaan pitkänomainen suhteellisen korkearuumiinen. Kalalla on kaksi selkäevää, joista etumainen on lyhyempi. Pyrstöevä on haarautunut ja puoliskot ovat pyöreäpäiset. Katrana on väriltään selästään ja kyljestään ruskea ja vatsastaan vaaleampi. Kyljessä on musta juova. Selkä-, vatsa- ja pyrstöevät ovat keltaiset ja punaiset.
Levinneisyys ja elintavat

Katranaa tavataan vain Alaotrajärvessä ja muutamassa sen lähijärvessä ja -puroissa. Laji on tärkeä ruokakala, mutta luokitellaan erittäin uhanalaiseksi liikakalastuksen, elinympäristön häviämisen ja vieraslajien vuoksi.
Kim Lammers

| Mitalit | Mitalit | Mitalit |  |
| --- | --- | --- | --- |
|  Lammers vuonna 2009. |  Lammers vuonna 2009. |  Lammers vuonna 2009. |  |
Maa:   Alankomaat
Naisten maahockey
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 |  |  |
Kim Lammers (s. 21. huhtikuuta 1981 Amsterdam) on alankomaalainen maahockeypelaaja, olympiavoittaja, maailman- ja euroopanmestari.
Lammers kuului Alankomaiden olympiakultajoukkueeseen Lontoossa 2012.
Kauppakeskus Veska

| Kauppakeskus Veska |
| --- | --- |
 Kauppakeskus Veskan pääaukio tammikuussa 2019.
Sijainti:  Partola, Pirkkala
Avattu:  2003
Omistaja:  AARE Invest Oy
Liikkeiden määrä:  yli 30
Kerrospinta-ala:  43 000 m²
Kerrosten määrä:  3
Kävijämäärä:  2,2 Milj. (2020)
Pysäköintipaikkoja:  900
Kauppakeskus Veska on Pirkkalassa Partolan kunnanosassa sijaitseva kauppakeskus. Sen alkuperäinen osa on valmistunut vuonna 2003 ja laajennusosa alkuvuodesta 2017. Laajennusosan valmistuttua alkuperäisessä osassa toteutettiin remontti, joka valmistui marraskuussa 2018. Veskassa on kaksi kerrosta ja siellä on yli 30 erilaista liikettä. Kauppakeskuksen viereen on kaavailtu myös hotellia, jonka rakentaminen tullaan aloittamaan aikaisintaan vuoden 2020 aikana.
Liikkeet ja palvelut

Kodintarvike- ja rautakaupat
Iittala Outlet
Isku
Jysk
Kvik
Lankaliike Villa Pallo
Eläinliikkeet
Peten Koiratarvike
Liikunta ja hyvinvointiliikkeet
Fysiotoma
HDC Finland
HopLop
Hyve
Vocatum
Jersey53
MyFascia
Tampere Floats
Vaate ja urheiluliikkeet
Click Shoes
Dressmann
H&M
Jack&Jones
KappAhl
Ripsi ja kynsistudio B
Vero Moda
Ravintolat
Burger King
Fire Wok
Itsudemo
Ninan keittiö
Subway
Ståhlberg Kahvila
Muut palvelut
Kapsäkki
Pirkkalan kunta
Karl Theodor Broberg

Karl Theodor (Teodor) Broberg (18. lokakuuta 1849 Sipoo – 4. lokakuuta 1901 Helsinki) oli suomalainen pappi ja opettaja, joka yhtenä ensimmäisistä Suomessa kannatti tyttöjen ja poikien yhteistä opetusta.
Brobergin vanhemmat olivat talollinen Karl Gustaf Broberg ja Ulrika Charlotta Lindroos ja puoliso vuodesta 1879 Emilia Aurora Uggla. Broberg tuli ylioppilaaksi Porvoon lyseosta 1872 ja vihittiin papiksi 1878. Hän työskenteli Helsingissä sekä pappina että opettajana. Broberg toimi vuosina 1883–1901 Suomen ensimmäisen yhteiskoulun, helsinkiläisen ruotsinkielisen Läroverket för gossar och flickor -koulun johtajana ja uskonnonopettajana (tunnettiin myös nimellä Brobergska skolan). Hän kävi Yhdysvalloissa tutustumassa yhteiskouluihin ja palattuaan raportoi havainnoistaan useissa kirjoituksissa.
Broberg kuului vuoden 1899 suureen lähetystöön edustaen valtakirjalla Getan kuntaa.
Kirjallisuutta

Karl Teodor Broberg, samskolans förkämpe, 1949, J. M. Granit
Katra (albumi)

| Katra Katra |
| --- | --- | --- |

Studioalbumin tiedot
 Julkaistu: 28. helmikuuta 2007
 Formaatti: CD
 Tyylilaji: hard rock
 Kesto: 39.39
 Levy-yhtiö: Edel Records
Katran muut julkaisut
|   | Katra 2007 | Beast Within 2008 |
Katra on Katran debyyttialbumi, joka julkaistiin 28. helmikuuta 2007.
Kappaleet

Pimeys – 0.34
Luominen – 4.17
Tietäjä – 3.03
Sahara – 3.27
Tuonelan suudelma – 4.45
Haukka – 3.48
Vaaratar – 3.06
Valkeus – 0.29
Niin vesi virtaa – 4.13
Viides kuu – 4.18
Uhrilahja – 3.23
Kuolemaa ei tullutkaan – 4.22
Arvostelut

Imperiumi.net:
Kapris

| Kapris |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Kapriskasvit Capparaceae / Capparidaceae
Suku::  Kaprikset Capparis
Laji::  spinosa
Kaksiosainen nimi
 Capparis spinosa  L. (1753) 
Alalajit
 C. s. subsp. cordifolia  C. s. subsp. himalayensis  C. s. subsp. parviflora  C. s. subsp. rupestris  C. s. subsp. spinosa 
Katso myös
   Kapris Wikispeciesissä   Kapris Commonsissa 
Infobox OKNimi-testi OKIUCN-testi OK: 
Kapris eli pyörökapris (Capparis spinosa) on etenkin Välimeren keittiössä paljon käytetty kapriskasvi. Se on kotoisin Aasian itäosasta mutta kulkeutui jo varhaisessa vaiheessa eteläiseen Eurooppaan. Sitä viljellään Espanjassa ja Italiassa ja kerätään myös villeistä kasveista.
Villinä kapris kasvaa tyypillisesti kivimuurilla. Se levittää juuristonsa laajalle kivenhalkeamiin. Se kestää suolapärskeitä ja menestyy siksi myös merenrannoilla. Se ei kestä alle −8 °C:n lämpötilaa.
”Oikea” kapris on kasvin avautumaton kukannuppu. Parhaat ovat puolukan kokoisia ja suuremmat, jo hieman avautuneet huonompilaatuisia. Viinirypäleen kokoiset kaprikset, joissa on usein varrenpala mukana, ovat puolestaan raakoja marjoja. Usein kapris on säilötty etikkaliemeen.
Kuvia

Suolattuja kapriksia
Kapriksia etikkaliemessä
Kapriksen kuvaus
Aiheesta muualla

Suomen Lajitietokeskus: Kapris (pyörökapris) – Capparis spinosa
Flora of China: Capparis spinosa (englanniksi)
Dr. Duke's Phytochemical and Ethnobotanical Databases: Capparis spinosa (Arkistoitu – Internet Archive) (englanniksi)
Centre for Agriculture and Biosciences International (CABI): Capparis spinosa (Caper bush) (englanniksi)
Gernot Katzer's spice pages: Caper (Capparis spinosa) (englanniksi)
Yrtit ja mausteet